ΚΑΝΟΝΙΣΜΟΣ ( ΕΟΚ ) αριθ . 887/88 ΤΟΥ ΣΥΜΒΟΥΛΙΟΥ της 30ής Μαρτίου 1988 για την παράταση της περιόδου εμπορίας 1987/88 στους τομείς του γάλακτος και του βοείου κρέατος και για την τροποποίηση του κανονισμού ( ΕΟΚ ) αριθ . 1890/87 όσον αφορά τους συντελεστές μετατροπής που θα εφαρμοστούν στον γεωργικό τομέα

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό ( ΕΟΚ ) αριθ . 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 744/88 ( 2 ), και ιδίως το άρθρο 2,

τον κανονισμό ( ΕΟΚ ) αριθ . 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος ( 3 ), όπως τροποποιήθηκε τελευταία από τον κανονισμό ( ΕΟΚ ) αριθ . 3905/87 ( 4 ), και ιδίως το άρθρο 4,

τον κανονισμό ( ΕΟΚ ) αριθ . 1676/85 του Συμβουλίου της 11ης Ιουνίου 1985 σχετικά με την αξία της λογιστικής μονάδας και τις τιμές μετατροπής που πρέπει να εφαρμόζονται στα πλαίσια της κοινής γεωργικής πολιτικής ( 5 ), και ιδίως το άρθρο 2 παράγραφος 3,

την πρόταση της Επιτροπής,

Εκτιμώντας :

ότι φάνηκε αναγκαίο να επανεξεταστεί το σύνολο των προβλημάτων που συνδέονται με τον καθορισμό των τιμών για την προσεχή περίοδο εμπορίας, πράγμα που συνεπάγεται καθυστέρηση στον καθορισμό αυτών των τιμών - ότι είναι συνεπώς, απαραίτητο να παραταθεί η περίοδος εμπορίας 1987/88 στους τομείς του γάλακτος και του βοείου κρέατος έως τις 30 Απριλίου 1988 - ότι λαμβάνοντας υπόψη αυτή την παράταση των περιόδων εμπορίας θα πρέπει να συμπληρωθεί το άρθρο 1 παράγραφος 2 του κανονισμού ( ΕΟΚ ) αριθ . 1890/87 του Συμβουλίου της 2ας Ιουλίου 1987 που τροποποιεί ιδίως τον κανονισμό ( ΕΟΚ ) αριθ . 1678/85 περί καθορισμού των τιμών συναλλαγμάτος που πρέπει να εφαρμοσθούν στον γεωργικό τομέα ( 6 ), προβλέποντας αντιστοίχως την ημερομηνία της 1ης και της 4ης Απριλίου 1988 για την έναρξη εφαρμογής των νέων ολλανδικών τιμών μετατροπής για τους τομείς του γάλακτος και του βοείου κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

Άρθρο 1 1 . Η γαλακτοκομική περίοδος 1987/88 λήγει στις 30 Απριλίου 1988 και η γαλακτοκομική περίοδος 1988/89 αρχίζει την 1η Μαΐου 1988 .

2 . Στον τομέα του βοείου κρέατος, η περίοδος εμπορίας 1987/88 λήγει την 1η Μαΐου 1988 και η περίοδος εμπορίας 1988/89 αρχίζει στις 2 Μαΐου 1988 .

Άρθρο 2 Το άρθρο 1 παράγραφος 2 του κανονισμού ( ΕΟΚ ) αριθ . 1890/87 συμπληρώνεται με το ακόλουθο εδάφιο :

"Εντούτοις, για τους τομείς του γάλακτος και των γαλακτοκομικών προϊόντων καθώς και του βοείου κρέατος, οι γεωργικές τιμές μετατροπής που περιλαμβάνονται στο παράρτημα ΙΧα εφαρμόζονται από την ημερομηνία που προβλέπεται για καθένα από αυτούς στο εν λόγω παράρτημα ." Άρθρο 3 Ο παρών κανονισμός αρχίζει να ισχύει την 1η Απριλίου 1988 .

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Βρυξέλλες, 30 Μαρτίου 1988 .

Για το Συμβούλιο Ο Πρόεδρος I. KIECHLE ( 1 ) ΕΕ αριθ . L 148 της 28 . 6 . 1968, σ . 13 .

( 2 ) ΕΕ αριθ . L 78 της 23 . 3 . 1988, σ . 1 .

( 3 ) ΕΕ αριθ . L 148 της 28 . 6 . 1968, σ . 24 .

( 4 ) ΕΕ αριθ . L 370 της 30 . 12 . 1987, σ . 7 .

( 5 ) ΕΕ αριθ . L 164 της 24 . 6 . 1985, σ . 1 .

( 6 ) ΕΕ αριθ . L 182 της 3 . 7 . 1987, σ . 4 .